12. juni åbner Ceres Park dørene for 50.000 mennesker og et legendarisk australsk rockband - ingen ringere end AC/DC.

Annonce

AC/DC kommer til Aarhus.

12. juni 2016 giver bandet koncert for op mod 50.000 mennesker på Ceres Park.

AC/DC's Europa-tour 7. maj: Lisabon, Portugal, Passeio Martimo De Alges

10. maj: Sevilla, Spanien, Estadio de La Cartuja

13. maj: Marseille, Frankrig, Stade Velodrome

16. maj: Werchter, Belgien, Werchter Site

19. maj, Wien, Østrig, Ernst Happel Stadium

22. maj: Prag, Tjekkiet, Letnany lufthavn

26. maj: Hamborg, Tyskland, Hamborg Stadion

29. maj: Berne, Schweitz, Stade de Suisse

1. juni: Leipzig, Tyskland, Leipzig Stadion

4. juni: London, England, Olympic Stadium

9. juni: Manchester, England, Manchester City

12. juni: Aarhus, Denmark, Ceres Park

Datoerne for næste del af AC/DC's »Rock or Bust« tour er netop blevet offentliggjort og følger et allerede annonceret sæt amerikanske datoer, der starter til februar.

De europæiske tour-datoer begynder 7. maj i Lissabon, Portugal på Passeio Matimo De Alges og løber frem til den 12. juni på Ceres Park i Aarhus.

»Vi er stolte over, at det er lykkedes at trække AC/DC til Aarhus og Ceres Park. Vi får besøg af et af verdens største rockbands, og vi ser frem til at give de lige knap 50.000 koncertgængere en oplevelse ud over det sædvanlige,« siger Hanne Stadsgaard, arrangementschef i Ceres Park & Arena til AGF Nyheder

I 2009 underskrev daværende kulturrådmand Jacob Bundsgaard en aftale om ombygning af stadion for 30,4 millioner kroner.

»Vi har lavet aftalen i dag, for at sikre Århus som by, at vi har faciliteter der kan danne ramme om store oplevelser til glæde for byens borgere i fremtiden,« sagde han dengang.

I dag er Ceres Park & Arena byens største koncertsted. Indendørs er der plads til op til 5.000 koncertgæster, mens der udendørs er godkendt til 50.000 koncertgæster. Tidligere har blandt andre Depeche Mode, Elton John, George Michael og Andrea Bocelli optrådt - men aldrig med så mange gæster.

Der er 640 gratis parkeringspladser foran komplekset.

Billetpriser til koncerten ligger på mellem 470 kr., 675 kr og 850 kr.

Billetsalget starter fredag 18. december kl. 10 via livenation.dk og billetnet.dk

Hvis du lige vil tjekke, hvordan AC/DC lyder live for tiden, kan du herunder se et klip fra »Rock or Bust«-touren, der tidligere på året kom forbi Nürnberg: